V utorok 24. januára opustil tento svet vo veku 74 rokov Ján Bejda.
Dlhoročný prešovský vytrvalec dosahoval úspechy v maratóne a na mnohých bežeckých podujatiach. Najviac sa mu darilo v supervytrvalostných behoch. Bol druhý na majstrovstvách Československa v Plzni na dvadsaťštyrihodinovom behu (196,24 km) a zvíťazil na štvrtom ročníku Košickej 24-hodinovky v roku 1991 výkonom 196,6 km. V dvanásťhodinovom behu dosiahol výkon 121,87 km. Sto kilometrov zdolal za 8:34:25 h. Jeho osobný rekord v maratóne mal hodnotu 2:58 h.
Venoval sa aj triatlonu a Nordic Walkingu, rád štartoval na podujatiach oblastnej bežeckej ligy. Jeho veľkou záľubou bolo včelárstvo.
Posledná rozlúčka s Ján Bejdom bude v pondelok 30. januára o 11. h v Dome smútku v Solivare.
Česť jeho pamiatke!
(jac)